Nepokretna kulturna dobra u Srbiji
<s>Nepokretna kulturna dobra u Srbiji su klasifikovana i zaštićena dobra definisana zakonom (Zakon o kulturnim dobrima, čl. 19-22) koja su od opšteg interesa za Republiku Srbiju.</s><s>U sklopu sistema državne zaštite kulturnih dobara u Srbiji, nepokretna kulturna dobra su definisana kao prva od dve osnovne kategorije, dok drugu kategoriju predstavljaju pokretna kulturna dobra.</s>

<s>Kategorizacija po značaju 
U zavisnosti od značaja, nepokretna kulturna dobra se razvrstavaju u tri zakonom definisane kategorije: 
 nepokretna kulturna dobra od izuzetnog značaja, 
 nepokretna kulturna dobra od velikog značaja i 
 zaštićena nepokretna kulturna dobra.</s>

<s>Kategorizacija po vrsti 
Nepokretna kulturna dobra u Srbiji se po slovu zakona dele na četiri osnovne vrste:
 Spomenici kulture su građevinsko-arhitektonski objekti od posebnog kulturnog ili istorijskog značaja, kao i njegovih graditeljskih celina, objekata narodnog graditeljstva, drugih nepokretnih objekata, delova objekta i celine sa svojstvima vezanim za određenu sredinu, dela monumentalnog i dekorativnog slikarstva, vajarstva, primenjenih umetnosti i tehničke kulture, kao i drugih pokretnih stvar u njima od posebnog kulturnog i istorijskog značaja.</s>

<s>Prostorno kulturno-istorijske celine su urbana ili ruralna naselja ili njihovi delovi, odnosno prostori s više nepokretnih kulturnih dobara od posebnog kulturnog i istorijskog značaja.</s>

<s>Arheološka nalazišta su delovi zemljišta ili površina pod vodom koje sadrže ostatke građevina i drugih nepokretnih objekata, grobnih i drugih nalaza, kao i pokretne predmete iz ranijih istorijskih doba, a od posebnog su kulturnog i istorijskog značaja.</s>

<s>Znamenita mesta je prostor vezan za događaje od posebnog značaja za istoriju, područja s izraženim elementima prirodnih i radom stvorenih vrednosti kao jedinstvenih celina, kao i spomen grobova ili groblja i drugih spomen obeležja koja su podignuta radi trajnog očuvanja uspomene na značajne događaje, ličnosti i mesta iz nacionalne istorije (memorijali), od posebnog kulturnog i istorijskog značaja.</s>

<s>Centralni registar nepokretnih kulturnih dobara u Srbiji 
U centralnom registru, koji se vodi pri Republičkom zavodu za zaštitu spomenika kulture, trenutno je upisano 2.536 nepokretnih kulturnih dobara, od toga 2.192 spomenika kulture, 77 prostorno kulturno-istorijskih celina, 191 arheoloških  nalazišta i 77 znamenitih mesta.</s>

<s>Kategorisanih nepokretnih kulturnih dobara ima 782 od čega 200 od izuzetnog značaja a 582 od velikog značaja.</s><s>Među nepokretnim kulturnim dobrima od izuzetnog značaja nalazi se 155 spomenika kulture, 11 prostorno kulturno-istorijskih celina, 18 arheoloških nalazišta i 16 znamenitih mesta.</s><s>Među  nepokretnim kulturnim dobrima od velikog značaja su 512 spomenika kulture, 28 prostorno kulturno-istorijskih celina, 25 arheoloških nalazišta i 17 znamenitih mesta.</s>

<s>Prema uporednoj kategorizaciji, registar je podeljen u dvanaest kategorija:</s>

<s>Vidi još 
 Kulturna dobra u Srbiji</s>

<s>Reference</s>

<s>Literatura</s>

<s>Pravilnik o stavljanju oznaka na nepokretna kulturna dobra (Službeni glasnik Republike Srbije, br. 51/96)
 Gordana Marković, "Zone zaštite kao faktor održivosti nepokretnih kulturnih dobara na Kosovu i Metohiji na primeru manastira", Arhitektura i urbanizam: Časopis za prostorno planiranje, urbanizam i arhitekturu, br. 27 (2009), str. 63-69.</s>

<s>Spoljašnje veze 
 Republički zavod za zaštitu spomenika kulture - Beograd
 Zavod za zaštitu spomenika kulture grada Beograda
 Spomenici kulture u Srbiji</s>

